title: Electricista
text: Un electricista, u tamién dito popularment lucero, ye o profesional que s'ocupa de reyalizar totz os treballos relacionaus con a electricidat. Dada a gran transcendencia y uso masivo d'a electricidat en a iluminación bi ha diferents especialidatz d'ista profesión a on cal destacar a os electricistas que s'ocupan d'os retz d'alta tensión, os electricistas que s'ocupan d'as instalacions electricas en as casas, edificios, tallers y locals comercials, os electricistas que s'ocupan d'as instalacions y mantenimiento de l'alumbrau publico d'as carreras, y os electricistas que s'ocupan d'a reparación d'averias electricas d'a maquinaria y electrodomesticos.
  
  Formación 
  
  En o Aragón os conoiximientos tecnicos que s'amenistan pa exercer ista profesión son ligaus a os ciclos formativos u a la carrera d'incheniería electrica, más centrada en o disenyo d'instalacions que en o suyo mantenimiento.
  
  Hue en día muitos centros d'amostranza forman profesionals en o campo d'a electricidat industrial a on o estudiant adquiere conoiximientos de l'automatización de maquinaria pa fer más eficaces os procesos de producción que requieren as interpresas a causa d'os avances tecnolochicos.
  
  Pa poder reyalizar instalacions electricas, tanto de baixa tensión como d'alta tensión, se desiche amás a profesionals una acreditación oficial que guarancie o conoiximiento tecnico necesario pa poder reyalizar-las seguntes as normas de seguridat vichents.
  
  Funcions 
  
  Os tecnicos electricistas s'encargan d'apanyar dende enchufes dica instalacions de centros de carga, panels electricos industrials, linias d'alta tensión, etc.
  
  O treballo d'electricista no se limita nomás a treballar en viviendas u edificios, con o creiximiento d'a industria os electricistas se forman y capacitan pa reyalizar treballos como o de reparación y mantenimiento preventivo de toda mena de motors electricos monofasicos y trifasicos, contactors, limitadors electricos, rancadors suaus (soft start), variadors de freqüencia, temporizadors, electrovalvulas, conexions en estrela y delta de transformadors, manullo adequau de productos pa uso en instalacions electricas, y respectando a normativa de seguridat que suchiere o codigo nacional electrico (codigo NEC).
  
  Atras fainas usuals son:
   Intervencions urchents d'electricista por a manca de corrient electrica por: 
   Sobrecalentamient en bella linia
   Cortocercuitos
   Derivacions 
   Reparación, sustitución u instalación d'acometida cheneral 
   Enamplación de quadros electricos existents y instalación de nuevos quadros 
   Reparación, sustitución u instalación de linias de derivación individual, cercuitos, linias electricas ...
   Sustitución u instalación de mecanismos de protección (diferencials, interruptors magnetotermicos) 
   Enamplación d'a instalación 
   Sustitución u instalación de luces, halochenos, enchufes, claus de luz, temporizadors d'escala ...
   Prochectos d'instalación u renovación d'instalación electrica d'alcuerdo a o reglamento 
   Electrotecnico de baixa tensión 
   Dictamen d'estau d'a instalación 
   Emisión de certificaus d'instalación electrica en baixa tensión
  
  Intervencions urchents d'electricista 
   Substitución de diferencials, interruptors magnetotermicos, fusibles, etc. que deixan a casa totalment u parcial sin de suministro electrico.
   Localización y reparación de cortocercuitos y derivacions.
  
  Elementos de treballo 
  Os electricistas treballan con materials, ainas manuals y equipos de verificación y control, que cal que cumplan rigurosament as normas de seguridat arredol d'ista profesión. Entre ells bi ha: 
   Material electrico: cables, proteccions electricas, terminals de conexión...
   Multimetro u tester.
   Meggen u multitest. 
   Alicates: de tallo, pa espelletar cables, de puntas redondiadas...
   Atornillador
   Cinta aislant
  
  Se veiga tamién 
   Electrotecnia.
  
  Vinclos externos 
  
    Reglamento espanyol d'instalacions electricas
  
  Oficios
  Electricidat